Վերջին աղմկահարույց դեպքը դեղերը դեղատոմսով բաց թողնելու որոշումն էր, որը հանց ցնցահարույց անակնկալ՝ հանրությանը մատուցեցին որոշման ընդունումից մեկ շաբաթ առաջ: Այն դեպքում, երբ որոշումն ուժի մեջ մտնելու օրը՝ մարտի 1-ը, որոշ առաջնային օղակ պոլիկլինիկաները չունեին անհրաժեշտ ձևաթղթերը: Աղմուկն ու դժգոհությունը լսելի եղավ նաև իշխանական կուլիսներում: Սայլը տեղից շարժվեց. իշխանությունը որոշեց փուլ առ փուլ իրականացնել դա՝ փոքրացնելով դեղատոմսով բաց թողնվող դեղերի ցանկը: